"Inimkonnale?" jäi Belo mõttesse. Pagana trikimeister, arvasin ekraani uurides. Nüüd ta annab Linderile etendust. "Aga inimkond on ju abstraktne. Millega on garanteeritud, et mu leiutised või avastused ei satu  poliitikasse?" küsis mees arutlevalt. "Nad hakkavad ehk teenima riiki, struktuuri, seega teatud ühiskonna vormi. Aga kui inimkonnale on sellest hoopis kahju?" Belo toon oli naiivselt arutlev ja tiraad lõppes täiesti oodatud küsimusega: "Äkki suudab teie organisatsioon selle tagada, et mu asjadest saaks puhas teadus? Ma olen ju Maa Föderatsioonist juba nii kaua eemal olnud, ehk on teil uusi seadusi?"